Document ID: 31998D0211

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1998 σχετικά με αίτηση παρεκκλίσεως η οποία κατετέθη από τη Γαλλία δυνάμει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (Το κείμενο στη γαλλική γλώσσα είναι το μόνο αυθεντικό) (98/211/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρουμουλκουμένων τους (1), όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),
Εκτιμώντας:
ότι η αίτηση η οποία υποβλήθηκε από τη Γαλλία στις 7 Μαρτίου 1997 και έφθασε στην Επιτροπή στις 17 Μαρτίου 1997, περιέχει τα στοιχεία που απαιτούνται στο άρθρο 8 παράγραφος 2 στοιχείο γ) 7 ότι η αίτηση αυτή αφορά την εγκατάσταση σε τύπο οχήματος συστημάτων συγκράτησης των επιβατών των προσθίων θέσεων που προορίζονται να περιορίζουν τη δύναμη που ασκείται από τη ζώνη ασφαλείας στο θώρακα των επιβατών σε περίπτωση μετωπικής σύγκρουσης 7
ότι ευσταθούν οι λόγοι που αναφέρονται στην αίτηση, σύμφωνα με τους οποίους τέτοιου είδους συστήματα συγκράτησης δεν ανταποκρίνονται σε ορισμένες απαιτήσεις της οδηγίας 77/541/ΕΟΚ του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών των αναφερομένων στις ζώνες ασφαλείας και στα συστήματα συγκρατήσεως των οχημάτων με κινητήρα (3), όπως τροποποιήθηκε τελευταία από την οδηγία 96/36/ΕΚ της Επιτροπής (4) 7 ότι οι περιγραφές των δοκιμών και των αποτελεσμάτων τους, καθώς και η συμμόρφωση με τις τεχνικές απαιτήσεις της οδηγίας 96/79/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την προστασία των επιβαινόντων των οχημάτων με κινητήρα σε περίπτωση μετωπικής κρούσης, που τροποποιεί την οδηγία 70/156/ΕΟΚ (5) επιτρέπουν τη διασφάλιση βελτιωμένου επιπέδου προστασίας των επιβατών τους 7
ότι οι σχετικές κοινοτικές οδηγίες πρόκειται να τροποποιηθούν, προκειμένου να επιτρέπεται η παραγωγή και η εγκατάσταση τέτοιου είδους συστημάτων συγκράτησης και να διασφαλίζεται η συμβατότητα των τεχνικών απαιτήσεων των οδηγιών 77/541/ΕΟΚ και 96/79/ΕΚ 7
ότι το προβλεπόμενο στην παρούσα απόφαση μέτρο είναι σύμφωνο με τη γνώμη της επιτροπής για την προσαρμογή στην τεχνική πρόοδο που συνεστήθη δυνάμει της οδηγίας 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η αίτηση παρεκκλίσεως της Γαλλίας υπέρ της παραγωγής και της εγκατάστασης σε τύπο οχήματος τύπου συστήματος συγκρατήσεως των επιβατών των προσθίων θέσεων, προοριζόμενου να περιορίζει τη δύναμη που εφαρμόζεται από τη ζώνη ασφαλείας στο θώρακα των επιβατών σε περίπτωση προσθίας κρούσεως, το οποίο ικανοποιεί το σύνολο των βιομηχανικών κριτηρίων προστασίας που προβλέπονται στην οδηγία 96/79/ΕΚ.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 3 Μαρτίου 1998.

Labels: 7
18
15
8